**Жаңа форматтағы ҰБТ/ТКТ-ге дайындалуға арналған онлайн байқау сынағы**

2017 жылғы ұлттық бірыңғай тестілеудің (ҰБТ) жаңа форматына сәйкес пәндер бойынша online байқау сынағы қызметі іске қосылды.

Тестілеу келесі пәндер бойынша өткізіледі:

1-блок:

Математикалық сауаттылық – 20 тапсырма

Оқу сауаттылығы – 20 тапсырма

Қазақстан тарихы – 20 тапсырма

2-блок:

1 бейінді пән – 30 тапсырма

2 бейінді пән – 30 тапсырма

Байқау сынағынан өту кезінде оқушы ҰБТ-да пайдаланылатын тест тапсырмаларымен танысуға және таңдаған пәні бойынша білім деңгейін тексеруге мүмкіндік алады.

Қазақстан Республикасы білім беру ұйымдарында білім деңгейіне тестілік бақылау жүргізу кезіндегі қосымша қызметтердің бекітілген бағалар Прейскурантына сәйкес**,** онлайн байқау сынағының бағасы – 260 теңге. Тестілеуге төлемді «Халық банкі» немесе «Қазпошта» АҚ бөлімшелері арқылы төмендегі реквизит бойынша жасауға болады:

**ҚР БҒМ «Ұлттық тестілеу орталығы» РМҚК**

**010011 Астана қ., Жеңіс даңғылы, 60**

**РНН 600300086081**

**БИН 000140001853**

**ИИК KZ536010111000001515**

**БИК HSBKKZKX**

**КБЕ 16**

**«Қазақстан халық банкі» АҚ**

Түбіртектерде міндетті түрде – ***«Онлайн байқау сынағы үшін төлем»*** деп көрсету керек.

Төлем жасалғаннан кейін түбіртектерді ҰТО филиалына тапсыру қажет. Филиал қызметкерлері онлайн байқау сынағынан өткісі келгендерді тіркеп, пароль береді.

[ҰТО филиалдары](http://www.testcenter.kz/about/filialy/) республиканың барлық облыс және аудан орталықтарында орналасқан. Олардың мекен жайы көрсетілген тізімін Ұлттық тестілеу орталығының сайтынан қарауға болады.

Сонымен қатар онлайн-тестілеуге төлемді «Касса 24» төлем терминалдары арқылы жүзеге асыруға болады.

* Төлем келесі нұсқау бойынша жасалады:
* Терминалда «Білім беру қызметтері» пунктін таңдаңыз
* Көрсетілген тізімнен «Национальный центр тестирования» таңдаңыз
* Тестілеудің түрін таңдаңыз
* e-mail енгізіңіз (құпия сөз жіберіледі)
* Төленетін байқау сынағын өту санын енгізіңіз
* Енгізілген мәліметтердің дұрыстығын растаңыз
* Төлем жасаңыз

Пароль алғаннан кейін оқушы интернет желісіне қосылған кез-келген компьютерде отырып, білімін тексере алады.